
ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Καθορισμός ύψους ετήσιας οικονομικής χορηγίας του Δημο¬ 
σίου στις Ιερές Μονές του Αγίου Όρους, για το οικονομικό 

Δ ΙΑΤΑΓΜΑΤ Α 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 64 

Παράταση προθεσμίας προσαρμογής καταστατικών αστικών συ¬ 
νεταιρισμών στις διατάξεις του Ν. 1667/86. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Του άρθρου 17 παρ. 2 εδάφ. β'τουΝ. 1667/1986 «Αστικοί συνε¬ 
ταιρισμοί και άλλες διατάξεις» (ΦΕΚ 196/τ.Α'/1986). 

2. Τη γνωμοδότηση του Συμβουλίου της Επικράτειας με αριθμό 
903/1988 με πρόταση του Υπουργού Εθνικής Οικονομίας, αποφασί¬ 
ζουμε: 

Άρθρο μόνο 

Παρατείνεται η προθεσμία του άρθρου 17 παρ. 2 εδάφ. β' του Ν. 
1667/1986, σχετικά με την προσαρμογή των καταστατικών των αστι¬ 
κών συνεταιρισμών που υπάρχουν σήμερα, στις διατάξεις του ανωτέρω 
νόμου, για ένα χρόνο από την ημερομηνία λήξης αυτής. 


Στον Υπουργό Εθνικής Οικονομίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 30 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 
-*- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 65 

Μεταφορά θέσεων γιατρών ειδικοτήτων στο ΙΚΑ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/85). 

2. Την 6474/30.6.88 απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στον Υφυπουργό Οικονομικών» 
(ΦΕΚ 451/Β/88). 

3. Την αρ. 807/88 γνωμοδότηση του Συμβουλίου της Επικράτειας 
μετά από πρόταση των Υπουργών Προεδρίας της Κυβέρνησης, Υγείας, 
Πρόνοιας και Κοινωνικών Ασφαλίσεων και Υφυπουργού Οικονομικών, 
αποφασίζουμε: 

Άρθρο Μόνο 

■ Οι πιο κάτω αναφερόμενες θέσεις γιατρών του ΙΚΑ μεταφέρονται 
κατά ειδικότητα από Υποκατάστημα του Ιδρύματος σε άλλο, ως εξής: 

Μία (1) Οργανική θέση Φυματιολόγου από το Υποκαταστάτημα 
ΙΚΑ Πειραιά στο Υποκατάστημα ΙΚΑ ΙΙτολεμαΐδας. 

Μία (1) Οργανική θέση Δερματολόγου από το Υποκατάστημα ΙΚΑ 
Αθήνας στο Υποκατάστημα ΙΚΑ Θεσσαλονίκης. 

Μία (1) Οργανική θέση Δερματολόγου από το Υποκατάστημα ΙΚΑ 
Αθήνας στο Υποκατάστημα ΙΚΑ Καβάλας. 

Δύο (2) Οργανικές θέσεις Οδοντιάτρων από το Υποκατάστημα ΙΚΑ 
Αθήνας στο Υποκατάστημα ΙΚΑ Θεσσαλονίκης. 

Μία (1) Οργανική θέση Οδοντιάτρου από το Υποκατάστημα ΙΚΑ 
Αθήνας στο Υποκατάστημα ΙΚΑ Αρναίας. 

Μία (1) Οργανική θέση Οδοντιάτρου από το Υποκατάστημα ΙΚΑ 
Αθήνας στο Υποκατάστημα ΙΚΑ Αριδαίας. 

Μία (1) Οργανική θέση Οδοντιάτρου από το Υποκατάστημα ΙΚΑ 
Αθήνας στο Υποκατάστημα ΙΚΑ Σκόδρας. 

Μία (1) Οργανική θέση Ουρολόγου από το Υποκατάστημα ΙΚΑ Αθή¬ 
νας στο Υποκατάστημα ΙΚΑ Βόλου, 

Μία (1) Οργανική θέση Παθολόγου από το Υποκατάστημα ΙΚΑ 
Αθήνας στο Παράρτημα ΙΚΑ Φιλιππιάδας. 

Μία (1) Οργανική θέση Παιδιάτρου από το Υποκατάστημα ΙΚΑ 
Αθήνας στο Υποκατάστημα ΙΚΑ Λευκάδας. 

Μία (1) Οργανική θέση Ωτορινολαρυγγολόγου από το Υποκατά¬ 
στημα ΙΚΑ Πειραιά στο Υποκατάστημα ΙΚΑ Γιαννιτσών. 

Πέντε (5) Οργανικές θέσεις Μικροβιολόγων από το Υποκατάστημα 
ΙΚΑ Αθήνας στο Υποκατάστημα ΙΚΑ Θεσσαλονίκης. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 30 Ιανουάριου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ■ ΥΦ. ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ Η. ΠΑΠΑΗΛΙΑΣ 

ΥΓΕΙΑΣ, ΠΡΟΝΟΙΑΣ 8ι ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
- φ- - 

(3) 

ΠΡΟΕΔΡΙΚΟ ΔΙΑΤΑΓΜΑ· ΥΠ' ΑΡΙΘ. 66 

Αντικατάσταση των διατάξεων του 838/24.10.1966 Β.Δ/τος 

«Περί καθορισμού του ύψους και του τρόπου εισπράξεως των 

κατ’ άρθρον 37 παρ. 2 του Ν. 4507/1966 (ΦΕΚ 71Α/1966) 

εισφορών των ασφαλισμένων του Ταμείου Υγείας Δικηγόρων 

Επαρχιών (ΦΕΚ 219/1966 τ.Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας: υπόψη: 

1. Τις διατάξεις της παρ. 2 του άρθρου 48 του Ν. 4507/1966 «Περί 
ρυθμίσεως θεμάτων τινών των Δικηγόρων, των Συμβολαιογράφων, 
'τροποποιήσεως του Κώδικος περί Ταμείου Νομικών και άλλων τινών 
διατάξεων» (ΦΕΚ 71/1966 τ.Α'). 

2. Τις διατάξεις των άρθρων 23 (παρ. 1), 24 (παρ. 1 και 2 περί¬ 
πτωση γ') καί 27 (παρ: 1, περιπτ. δ') του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/85) και του άρθρου 5 του Π.Δ/ 
τος 437/85 «Καθορισμός και ανακατανομή των αρμοδιοτήτων των 
Υπουργείων» (ΦΕΚ 157/Α/19.9.85), 

3. Τις διατάξεις του άρθρου 14 του Π.Δ/τος 105/85 «Οργανισμός 
της Γενικής Γραμματείας Κοινωνικών Ασφαλίσεων του Υπουργείου 
Υγείας, Πρόνοιας και Κοινωνικών Ασφαλίσεων» (ΦΕΚ 46/1988 τ.Α'). 

,, 4. Τις διατάξεις της αρ. 904/1988 κοινής απόφασης του Πρωθυ¬ 
πουργού και του Υπουργού Υγείας, Πρόνοιας και Κοινωνικών Ασφαλί¬ 
σεων «Ανάθεση αρμοδιοτήτων στους Υφυπουργούς Υγείας, Πρόνοιας 
και Κοινωνικών Ασφαλίσεων» (ΦΕΚ 863/1988 τ.Β'). 

5. Την 287/27.8.1988 γνώμη του Διοικητικού Συμβουλίου του 
Ταμείου Υγείας Δικηγόρων Επαρχιών. 

6. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε στην ΐ9η/7.9.1988 συνεδρίασή του της ΚΕ' περιόδου. 

7. Την αρ. 834/1988 γνωμοδότηση του Συμβουλίου της Επικρά¬ 
τειας, με πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

Το άρθρο μόνο του Β.Δ/τος 838/24.10.1966 (ΦΕΚ 219/τ.Α'/ 
24.10.1966) «Περί καθορισμού του ύψους και του τρόπου εισπράξεως 
των κατ’ άρθρον 37 παρ. 2 του Ν. 4507/1966 (ΦΕΚ 71Α'/1966) ει¬ 
σφορών των ασφαλισμένων του ΤΥΛΕ», αντικαθίσταται ως εξής: 

«1. Οι τακτικές εισφορές των αμέσως ασφαλισμένων στο Ταμείο 
Υγείας Δικηγόρων Επαρχιών, εν ενεργεία Δικηγόρων, που προβλέπο- 
νται από το άρθρο 37 του Ν. 4507/1966 εισπράττονται, με την επι¬ 
κόλληση ή παράδοση διπλότυπου αποδείξεως (ενσήμου), σε κάθε έγ¬ 
γραφο, δικόγραφο, πινάκιο, πιστοποιητικό και σε κάθε βιβλίο ή έγ¬ 
γραφο, που αναγράφονται στο άρθρο 10 παρ. 1, εδάφ. ιβ-ιγ του Ν.Δ. 
4114/1960, όπως τροποποιήθηκε με το άρθρο 26 του Ν. 1759/88, 
ως και για κάθε παράσταση του εδαφίου ιδ’ της ίδιας διατάξεως και σε 
όλα τα δικαστήρια της χώρας. 

2. Το ύψος της ονομαστικής αξίας της διπλοτύπου αποδείξεως (ενσή¬ 
μου) ορίζεται με απόφαση της Γενικής Συνέλευσης του ΤΥΔΕ εγκρινο- 
μένης από τον Υπουργό Υγείας, Πρόνοιας και Κοινωνικών Ασφαλίσεων 
σύμφωνα με την παρ. 6 του άρθρου 37 του Ν. 4507/1966. 

3. Ο τύπος και οι κλάσεις της διπλοτύπου αποδείξεως (ενσήμου), ορί¬ 


ζονται κάθε φορά από το Διοικητικό Συμβούλιο του ΤΥΔΕ. 

4. Τα διπλότυπα των αποδείξεων (ένσημα) διατίθενται από τους 
κατά τόπους Δικηγορικούς Συλλόγους, τα Ταμίεία Πρόνοιας των Δικη¬ 
γόρων και τις αναγνωρισμένες Τράπεζες, μετά από απόφαση του Διοι¬ 
κητικού του ΤΥΔΕ, που θα ορίζει και τον τρόπο απόδοσης στο ΤΥΔΕ 
των εσόδων από τη διάθεση των διπλοτύπων αποδείξεων (ενσήμ’ών)». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Ιανουάριου 1989 - ν 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ 8. ΚΟΙΝ. ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 67 

Τρόπος εξόφλησης εισφορών για αναγνώριση χρόνου ασφάλισης στο 

Ταμείο Συντάξεων Μηχανικών και Εργοληπτών Δημοσίων Έργων 

(ΤΣΜΕΔΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδ. α' της παρ. 1 του άρθρου 35 του Ν. 915/79 
(ΦΕΚ 103 Α'). 

2. Τις διατάξεις των άρθρων 23, παρ. 1 περ. στ', 24 παρ. 2 και 27 
παρ. 1 του Ν. 1558/85 «Κυβέρνηση και Κυβερνητικά Όργανα (ΦΕΚ 
137 Α') καθώς και τις διατάξεις του άρθρου 5 του Π.Δ/τος 437/85 
«Καθορισμός και ανακατανομή των αρμοδιοτήτων των Υπουργείων» 
(ΦΕΚ 157/Α/19.9.85). 

3. Τις διατάξεις του άρθρου 14 του Π.Δ/τος 105/88 «Οργανισμός 
της Γενικής Γραμματείας Κοινωνικών Ασφαλίσεων Υπουργείου 
Υγείας, Πρόνοιας και Κοινωνικών Ασφαλίσεων» (ΦΕΚ 46/Α/ 
15.3.88). 

4. Την αρ. 904/30.11.88 απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στους Υφυπουργούς Υγείας, Πρόνοιας και Κοινωνικών 
Ασφαλίσεων» (ΦΕΚ 863/Β/30.11,88) και το Π.Δ. 105/88 «Οργανι¬ 
σμός της Γενικής Γραμματείας Κοινωνικών Ασφαλίσεων Υπουργείου 
Υγείας,· Πρόνοιας και Κοινωνικών Ασφαλίσεων» (ΦΕΚ 46/Α/ 
15.3.88). 

5. Τη γνώμη του Διοικητικού Συμβουλίου του ΤΣΜΕΔΕ που διατυ¬ 
πώθηκε στην 3764/12.11.87 συνεδρίασή του. 

6. Τη γνωμοδότηση του Συμβουλίου Κοινωνικής Ασφάλειας που 
διατυπώθηκε κατά την ΐ9η/7.9.88 συνεδρίασή του της ΚΕ' περιόδου. 

7. Την 888/1988 γνωμοδότηση του Συμβουλίου της Επικράτειας, 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο 1 

1. Ο τρόπος εξόφλησης των εισφορών εξαγοράς για αναγνώριση χρό¬ 
νου ασφάλισης που προβλέπεται από τις διατάξεις τιυν παρ. 9, 11 και 
12 του άρθρου 6 του Νόμου 2326/40, όπως αυτές συμπληρώθηκαν με 
τις διατάξεις των άρθρων 4 και 5 του Νόμου 915/79 καθώς και του 
άρθρου 32 του Νόμου 915/79, καθορίζεται ως εξής: 

Το ποσό της εξαγοράς μπορεί να εξοφληθεί σε 48 ισόποσες άτοκες 
μηνιαίες δόσεις. 

Η καταβολή της πρώτης δόσης πρέπει να γίνει μέχρι τέλους του επό¬ 
μενου της κοινοποίησης της σχετικής απόφασης μήνα, των δε υπολοί¬ 
πων δόσεων μέσα στο μήνα που θα είναι απαιτητές. 

Σε περίπτωση καθυστέρησης της καταβολής οποιοσδήποτε δόσης, 
από τότε που θα είναι απαιτητή, επιβαρύνεται αυτή με πρόσθετο τέλος 
3% για κάθε μήνα καθυστέρησης. 

Το σύνολο των προσθέτων τελών δεν μπορεί να ξεπεράσει το 50% 
του ποσού κάθε δόσης. 

Αν η καθυστέρηση ξεπεράσει τους 18 μήνες, τότε οι απαιτητές δόσεις 
απαλλασσόμενες από τα μέχρι τη συμπλήρωση του ΙΒμηνου οφειλά- 
μενα πρόσθετα τέλη αναπροσαρμόζονται, με βάση τις εισφορές που 
ισχύουν κατά το χρόνο της εξόφλησης και καταβάλλονται σε 4 μηνιαίες 

δόσεις. Σε περίπτωση καθυστέρησης καταβολής μιας από τις παρα¬ 
πάνω δόσεις, αυτή επιβαρύνεται με πρόσθετο τέλος 3% για κάθε μήνα 
καθυστέρησης που δεν μπορεί να ξεπεράσει το 50% του ποσού της. 

2. Στην παραπάνω ρύθμιση, μετά από νέα αίτησή τους, υπάγονται 
και όσοι ασφαλισμένοι του Ταμείου υπέβαλαν αίτηση για αναγνώριση 
του χρόνου με βάση τις διατάξεις που αναφέρονται στην προηγούμενη 
παράγραφο, έχασαν όμως το δικαίωμα τμηματικής καταβολής που 
προβλέπεται από τις διατάξεις αυτές. 

Χρόνος που αντιστοιχεί στις δόσεις που τυχόν κατέβαλε ο ασφαλισμέ¬ 
νος έναντι της οφειλής του, με τις προϊσχύουσες διατάξεις, θεωρείται ότι 
ήδη αναγνωρίστηκε με το ασφάλιστρο που είχε καθοριστεί για την εξα¬ 
γορά του. 

Άρθρο 2 

Η ισχύς του Προεδρικού αυτού Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως, 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 
-+- 

. (5) 

Αναβάθμιση των Γραφείων Εμπορικών Ακολούθων στη Βιέννη, στο 

Πεκίνο και στη Λευκωσία σε Γραφεία Εμπορικών Συμβούλων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 του Ν.Δ. 367/1969 «Περί Οργανώ- 
σεως και λειτουργίας των εν τω Εξωτερικώ υπηρεσιών του Υπουργείου 
Εμπορίου, όπως επαναφέρθηκαν σε ισχύ με το άρθρο 6 του Ν. 373/ 
1976» (ΦΕΚ 269/Α/1969). 

2. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137/Α/1985). 

3. Τις διατάξεις του Π.Δ. 456/26.9.1985 «Περί μεταφοράς αρμο¬ 
διοτήτων υπηρεσιών και προσωπικού στα Υπουργεία Περιβάλλοντος, 
Χωροταξίας και Δημοσίων Έργων, Βιομηχανίας - Ενέργειας και Τε¬ 
χνολογίας, Εμπορίου και Μεταφορών και Επικοινωνιών από το Υπουρ¬ 
γείο Εθνικής Οικονομίας κ.λπ.» (ΦΕΚ 163/Α/1985). 

4. Την αριθ. 6474/30.6.88 Απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 451/Β/1988). 


5. Τις διατάξεις του άρθρου 30 του Π.Δ. 397/1988 «Οργανισμός 
του Υπουργείου Εμπορίου» (ΦΕΚ 185/Α/25.8.1988). 

6. Τη με αριθ. 12/1989 γνωμοδότηση του Συμβούλιου Επικρά¬ 
τειας, με πρόταση των Υπουργών Προεδρίας Κυβερνήσεως, Εξωτερι¬ 
κών, Εμπορίου και τού Υφυπουργού Οικονομικών, αποφασίζουμε: 

Άρθρο μόνο 

Αναβαθμίζονται τα Γραφεία Εμπορικών Ακολούθων στη Βιέννη, στο 
Πεκίνο και στη Λευκωσία σε Γραφεία Εμπορικών Συμβούλων. 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 30 Ιανουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ-, 

ΑΓ. ΚΟΥΤΣΟΓΙΩΡΓΑΣ 

ΥΦ. ΟΙΚΟΝΟΜΙΚΟΝ 

ΗΛ. ΠΑΠΑΗΛΙΑΣ 


ΕΞΩΤΕΡΙΚΟΝ 

Κ. ΠΑΠΟΥΛΙΑΣ 
* 

ΕΜΠΟΡΙΟΥ 

Ν. ΑΚΡΙΤΙΔΗΣ 


-♦- , . 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Αριθ. πράξης 8 της 25 Ιανουάριου 1989 
Καθορισμός ύψους ετήσιας οικονομικής χορηγίας του Δημοσίου στις Ιε¬ 
ρές Μονές του Αγίου Όρους, για το οικονομικό έτους 1989. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 1 

1. Τις διατάξεις του άρθρου 2 του Ν. 1166/81 «περί συστάσεως ετή¬ 
σιας οικονομικής χορηγίας του Δημόσιου προς τας Ιεράς .Μονάς του 
Αγίου Όρους». 

2. Την αριθ. Φ.7632.Μ/2/ΑΣ 6/2.1.1989 εισήγηση του Υπουρ¬ 
γού Εξωτερικών, αποφασίζει: 

1. Καθορίζει το ύψος της ετήσιας οικονομικής χορηγίας του Δημο¬ 
σίου στις Ιερές Μονές του Αγίου Όρους, για το οικονομικό έτος Ί 989, 
στο ποσό των εκατό τριάντα εκατομμυρίων (130.000.000) δραχών, 

2. Ορίζει την εγγραφή σχετικής πίστωσης·στον Κρατικό Προϋπολο¬ 
γισμό με κωδικό αριθμό 2291. ■ «λ:».■*·.> > 0 ·"! 

Αυτή η πράξη να δημοσιευθεί στην Εφημέρίδά'τής Κυβερνήσεως. 

Ο ΠΡΟΕΔΡΟΣ ΤΑ ΜΕΛΗ 

Ακριβές αντίγραφο ' 

1 1 Ο Γραμματέας 

του Υπουργικού Συμβουλίου ·. ■ ; 

. ' ΣΩΤΗΡΗΣ ΛΥΤΡΑΣ 






ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



